–¿Eh?
–¡Agora, agoraaaa!
–¿Qué… Qué pasa?
–¡Va sonar, va sonar!
–Francisco, por Dios.
–En diez, nueve, ocho, siete…
–¿Quies parar?
–¿Eh?
–Dexa yá de dar vueltes, coño, que paeces un pavu en Navidá.
–L'alarma, Marisé. Yá vas ver.
–¿Por qué coño despiertes primero que suene l'espertador?
–L'alarma, Mari.
–¿Qué, ho?
–L'alarma soi yo.
–¿Cómo ye, ho?
–El mio reló molecular. Ye acojonante, espectacular.
–¡La madre que te parió!
–Ye una cuestión de bioloxía, Mari. Los ritmos circadianos y…
–¿Yá tamos? ¡Toles mañanes lo mesmo!
–¿Eh?
–Poneste más nerviosu que cagar sin pestillo.
–Yà, fía, ye que tengo un reló molecular que flipas.
–¿Ónde, ho?
–En cada una de mis células.
–¡Meee! ¡Lo que tienes ye una hostia en tola cara…!
–¿Yo? ¿Por?
–Porque yes un maizón, Francisco. Y enriba tienes…
–¿Qué, vida?
–¡Mala dormida! ¡Tienes bien mala dormida!
–¡Mentira! A ver. ¿Mari, con cuantos homes dormisti?
–Solo contigo, colos demás nun me dio suañu.
–Meca. Pero…
–¡Nin pero nin manzano, Fran! Y contigo duermo fatal, ¡fatal!
–¡Ja! Pos anueche hablaste dormida.
–¿Ah sí? ¿Y qué dixi?
–Que tabes farta de mi.
–Taba despierta, Francisco.
–¿Eh? ¿En serio?
–Sí, Fran. La culpa ye mía por traer los problemas a la cama.
–¿Qué problemas?
–Tu, Francisco. El problema yes tu, vidina, tendríes que dormir nel sofá.
–¿Pero yá nun quies dormir ente los mios brazos?
–¿Pa qué? Si ronques y mueveste más qu'un garbanzu na boca d'un vieyu. Y enriba…
–¿Qué, ho?
–¡Espiértesme siempres primero que suene'l putu espertador!
–El cambiu d'hora alterióme'l ciclu circadiano, vida.
–¿El qué, ho?
–El ciclu circa…
–¡Fuera de la mio cama, Francisco!
–...Y enriba, cola primavera…
–¡Fuera, maizón, fueraaaaa!
www.maxirodriguez.net
- OpiniónUna agenda seria para las comunicaciones de Asturias
- OpiniónLa mudanza
- OpiniónPropietarios" con plaza estable frente a interinos, una dualidad inaceptable en la sanidad
- OpiniónMentires y mala educación
- OpiniónAcorralar al principal enemigo de la salud pública
- OpiniónLa "revuelta" del campo
- OpiniónSolo fue un sueño, ayer
- OpiniónMoscovitas para el ministro Puente